Budžeta un finanšu (nodokļu) komisija

Likumprojekts (steidzams) otrajam lasījumam

**Grozījums likumā "Par palīdzību dzīvokļa jautājumu risināšanā"**

 ***(Nr. 1049/Lp12)***

|  |  |  |  |  |  |
| --- | --- | --- | --- | --- | --- |
| **Spēkā esošā likuma redakcija** | **Pirmā lasījuma redakcija** | **Nr.** | **Priekšlikumi****(2)** | **Ministru kabineta atzinums** | **Komisijas atzinums** |
|  | Izdarīt likumā "Par palīdzību dzīvokļa jautājumu risināšanā" (Latvijas Republikas Saeimas un Ministru Kabineta Ziņotājs, 2002, 2. nr.; 2003, 20. nr.; 2005, 9. nr.; 2007, 12., 24. nr.; 2009, 12. nr.; Latvijas Vēstnesis, 2009, 196. nr.; 2010, 157. nr.; 2013, 232. nr.; 2014, 131. nr.; 2015, 248. nr.; 2016, 64. nr.; 2017, 75. nr.) šādu grozījumu: |  |  |  |  |
| **27.1 pants. Palīdzība dzīvojamās telpas iegādei vai būvniecībai**(1) Valsts sniedz palīdzību, daļēji sedzot aizņēmēja neizpildītās parādsaistības attiecībā uz dzīvojamās telpas iegādei vai būvniecībai ņemto aizdevumu. Ministru kabinets nosaka institūciju, kas administrē palīdzības sniegšanu, kā arī tās kritērijus un kārtību.(2) Šā panta pirmajā daļā minēto palīdzību var saņemt persona, ar kuru kopā dzīvo un kuras apgādībā ir vismaz viens nepilngadīgs bērns.(3) Dzīvojamās telpas iegādes vai būvniecības gadījumā pašvaldības var sniegt palīdzību to saistošajos noteikumos paredzētajā kārtībā un apmērā, pilnībā vai daļēji sedzot kredītprocentu maksājumus.(4) Šā panta trešajā daļā minēto palīdzību var saņemt persona, ar kuru kopā dzīvo un kuras apgādībā ir vismaz viens nepilngadīgs bērns, kā arī īrnieks vai viņa ģimenes loceklis, ja tie lieto dzīvojamo telpu denacionalizētā vai likumīgajam īpašniekam atdotā mājā un ir to lietojuši līdz īpašuma tiesību atjaunošanai. | Izteikt 27.1 panta otro daļu šādā redakcijā:"(2) Šā panta pirmajā daļā minēto palīdzību var saņemt persona:1) ar kuru kopā dzīvo un kuras apgādībā ir vismaz viens bērns. Bērns šīs daļas izpratnē ir persona, kas nav sasniegusi 24 gadu vecumu;2) kura ieguvusi profesionālo vai augstāko izglītību un kura nepārsniedz 35 gadu vecumu." | **1****2** | **Juridiskais birojs***Saeimas Juridiskais birojs izskatīja pirmajā lasījumā pieņemto likumprojektu „Grozījums likumā “Par palīdzību dzīvokļa jautājumu risināšanā”” (likumprojekta reģistra Nr. 1049/Lp12) un ierosina tajā precizēt 27.1 panta otrās daļas 2. punktā paredzēto palīdzības saņemšanai nepieciešamo izglītības nosacījumu. Normā ietvertā izvēle starp profesionālo vai augstāko izglītību nav korekta, jo profesionālā izglītība ir izglītības veids, bet augstākā izglītība – izglītības pakāpe.* **Ministru prezidenta biedrs, ekonomikas ministrs A.Ašeradens**Precizēt likumprojekta pantu, izsakot plānoto likuma „Par palīdzību dzīvokļa jautājumu risināšanā” 27.1 panta otro daļu šādā redakcijā:"(2) Šā panta pirmajā daļā minēto palīdzību var saņemt persona:1) ar kuru kopā dzīvo un kuras apgādībā ir vismaz viens bērns. Bērns šīs daļas izpratnē ir persona, kas nav sasniegusi 24 gadu vecumu;2) kura ieguvusi akadēmisko vai profesionālo izglītību un kura nepārsniedz 35 gadu vecumu." |  |  |
|  | Likums stājas spēkā 2018. gada 1. janvārī. |  |  |  |  |